

Salgstekst

EN SOMMERDAG I OKTOBER

**Ny prisvindende komedie om generationskløfter**

**Vinder af Dramatisk Debut 2024**

På en varm og solrig efterårsdag besøger Ida sine forældre i deres nye kolonihave. En dag med familiehygge udvikler sig til et mareridt for Ida, der pludselig skal tage stilling til kødædende egern, misformede pindsvin og ikke mindst sine to børnebørnshungrende forældre.

”Med grotesk humor, der igennem historien strammes hårdere og hårdere til knoglerne knirker, behandler Nicolaj Dissing Schledermann to af tidens helt store smertepunkter: Klimakrisen og kløften mellem menneskers forståelsesrum, der kun bliver større og større. Det lyder alvorligt, men i Nicolajs tekst bliver det behandlet med fortællermæssig lethed og genretæft. Her er skarpe replikker, der flyder let og elegant og de episke replikker skaber krystalklare billeder af horror,” skrev juryen, da EN SOMMERDAG I OKTOBER vandt Dramatisk Debut 2024.

Så hvordan respekterer vi hinanden i en debat, som vi ser så forskelligt på?  
“Vi kommer i hvert fald ingen vegne før de ældre lytter til de yngre og de yngre forstår at de ældre har et andet verdensbillede end dem”, siger Nicolaj Dissing Schledermann, som har skrevet manuskriptet til forestillingen.

**KREDITERING**

**INSTRUKTØR** Pelle Koppel  
**MANUSKRIPTFORFATTER** Nicolaj Dissing Schledermann  
**SCENOGRAF** Rebekka Bentzen  
**MEDVIRKENDE** Mathilde Lundberg, Tine Gotthelf og Pelle Koppel  
**LYS-** **OG** **VIDEODESIGNER** Sebastian Just   
**KOMPONIST** Marcus Hjelmborg  
**PRODUKTIONSLEDER** Pernille Rosa Bergqvist Thomsen  
**FORESTILLINGSLEDER** Sebastian Just og Pernille Rosa Bergqvist Thomsen   
**LYSTEKNIKER** **OG** **AFVIKLING** Lya Lundsager   
**KOSTUMIER** Amalie de Fine Licht  
**INSTRUKTØRASSISTENT** Line Staun Jensen  
**FOTO OG TRAILER** Daniel Buchwald